Ritratti: Arkivji Fis-sigħat bikrin ta' dalgħodu, il-Forzi Armati ta' Malta, daħħlu grupp ieħor ta' immigranti f'Boiler Wharf l-Isla. Kelliema għall-Forzi Armati ta' Malta qalet lil tvm.com.mt li b'kollox kien hemm 33 immigrant, kollha rġiel u li daħħlu Malta abbord il-patrol boat P51 għall-ħabta tal-4.30 a.m. L-immigranti ġew salvati miż-żona ta' tiftix u salvataġġ ta' Malta. Malli niżlu l-Isla, l-immigranti għaddew f'idejn il-pulizija mit-taqsima tal-immigrazzjoni. Huma se jinżammu immedjatament fi kwarantina għal 14-il jum u se jiġu ttestjati għall-coronavirus.